
TECHNINĖ SPECIFIKACIJA 

Oro kondicionavimo sistemos įrengimo darbai, Radvilėnų pl. 19, Kaunas
	Bendra informacija

	Užsakovas
	Kauno technologijos universitetas ( toliau – KTU). 

	Objektas
	KTU pastato 1C3p patalpų 13, 20, 15, 16, 104, 115, 201, 214, 210, 215, 209, 9, 221, 227, 301, 310, 311, 312, 313, 314, 315, 316, 317, 318, 319, 401  Radvilėnų pl. 19 Kaune paprastojo remonto (kondicionavimo) darbai


	Pastato tipas
	Negyvenamosios paskirties. 

	Pastato paskirties grupė
	Visuomeninių. 

	Pastato paskirtis 
	Mokslo. 

	Statybos rūšis 
	Paprastasis remontas. 

	Kategorija 
	Ypatingasis statinys. 



Techninę specifikaciją sudaro Specialiųjų sąlygų 2 priedo „Techninė specifikacija“ ir visi jos priedai bei perkamų darbų paprastojo remonto projektas „KTU pastato 1C3p patalpų 13, 20, 15, 16, 104, 115, 201, 214, 210, 215, 209, 9, 221, 227, 301, 310, 311, 312, 313, 314, 315, 316, 317, 318, 319, 401  Radvilėnų pl. 19 Kaune paprastojo remonto (kondicionavimo) darbai“ (toliau – Projektas). Visos šios techninės specifikacijos dalys turi būti aiškinamos kaip viena visuma, papildančios ir paaiškinančios vieną kitą. 
Darbai privalo būti atliekami vadovaujantis Lietuvos Respublikos (toliau – LR) teisės aktais, normatyviniais dokumentais, vadovaudamasis šia Technine specifikacija ir Techniniu projektu.
Visuose pirkimo dokumentuose, įskaitant ir Projektą, esančios nuorodos į standartą, techninį liudijimą ar bendrąsias technines specifikacijas reiškia, kad Pirkėjas priima ir kitus lygiaverčius dokumentus (įrodymus). Projekte: techninėse specifikacijose, brėžiniuose, žiniaraščiuose – paminėti gaminių pavadinimai, jų modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba, nuorodos į standartus ir/ar technologijas yra rekomendacinio bei orientacinio pobūdžio ir gali būti pakeisti lygiaverte (ne blogesniais techniniais rodikliais ir atitinkančią reikalaujamus kokybės parametrus) kitų gamintojų produkcija (prekėmis), lygiaverčiais standartais ir/ar technologijomis, prekės ženklais, patentais, procesais ir t.t. Jeigu Techniniame projekte yra nurodyta konkreti medžiaga, modelis, standartas, vadovaujamasi šia Technine specifikacija, kas reiškia, kad teikėjai visais atvejais gali siūlyti ir lygiavertes medžiagas, modelius, standartus, prekės ženklus, patentus ir t.t. 
Statybos metu Rangovo naudojamų medžiagų, gaminių ir įrengimų techninės charakteristikos turi atitikti visos projektinės dokumentacijos, įskaitant ir šios Techninės specifikacijos, ir Projekte esančių specifikacijų, reikalavimus. Visos apdailos medžiagos ir spalvos turi būti iš anksto suderintos su Užsakovu arba jo įgaliotu personalu. 
Sutarties kaina pateikiama pagal parengtą pasiūlymo formą (Pirkimo dokumentų 5 priedas). 
Prie sutarties rangovas turės pateikti Lokalines sąmatas. 
Sutarties vykdymo užtikrinimas šiai sutarčiai  netaikomas
Darbų atlikimo terminas -nurodytas darbų atlikimo grafike 

Rangovo dokumentai: 
Rangovas parengia ir perduoda Užsakovui įrangos ir įrenginių naudojimo instrukcijas lietuvių kalba arba su vertimu į lietuvių kalbą.
Rangovas privalo instruktuoti, t. y. supažindinti Užsakovo atsakingą personalą, kaip naudoti ir prižiūrėti Rangovo įrengtas inžinerines sistemas, įrangą, prietaisus, įtaisus, kitus panašius dalykus bei Įrenginius.

Rangos sutarties įgyvendinimas: 
Rangovas turės:
- atlikti rangos darbus.
Darbų grafikas ir kiti būtini Rangovo dokumentai pateikiami Sutarties projekte nustatyta tvarka ir terminais. 
Darbai turi būti organizuojami taip, kad nekeltų triukšmo, kuris neatitinka galiojančių teisės aktų reikalavimų, neterštų aplinkos ar vykdant darbus, būtų nesilaikoma kitų privalomų reikalavimų. Esant poreikiui, iš anksto turi būti informuotas Užsakovas ir suderinta su Užsakovo atsakingais asmenimis apie tokių darbų vykdymą.
Rangovas turi numatyti ir įvertinti visas sutarties vykdymo išlaidas (tarp jų išlaidas nurodytas šioje Techninėje specifikacijoje). Faktinių kiekių, gautų vykdant brėžiniuose, žiniaraščiuose ir specifikacijose aprašytus darbus, svyravimų (neatitikimų) riziką prisiima Rangovas, jeigu faktinė pirkimo dokumentuose nurodytų Darbų apimtis nesiskiria daugiau kaip 15 procentų nuo pradinės sutarties vertės.
Aplinkos apsaugos reikalavimai, taikytini rangos darbams, numatyti šioje Techninėje specifikacijoje, kvalifikacijos reikalavimuose. 
[bookmark: _Hlk193277942]Statinio statybos metu susidariusios statybinės atliekos turi būti išvežamos antriniam panaudojimui arba utilizavimui laikantis teisės aktų reikalavimų. Rangovas turės pateikti pažymas apie visas išvežamų atliekų kiekius ir rūšis. Atlikęs darbus, Rangovas priduoda Užsakovui sutvarkytas patalpas.

Statybvietės įrengimas:
Darbų zona turi būti aptverta, kad į statybvietę nepatektų pašaliniai asmenys.
Gaminių ir medžiagų sandėliavimas. Sandėliuojama pastato patalpose su Užsakovu suderintose vietose. Rangovas turi užtikrinti, kad pašaliniai asmenys nepatektų prie sandėliuojamų medžiagų. Už sandėliuojamų medžiagų trūkumus atsako pats Rangovas.
Statybos darbuotojų buitinės patalpos. Laikinos buitinės patalpos, statybos vadovo patalpos gali būti įrengtos su Užsakovu suderintose vietose. 
Vandens ir elektros tiekimas statybos reikmėms. Užsakovas suteikia leidimą Rangovui pasijungti prie vandentiekio, nuotekų ir elektros tinklų. Už suvartotą energiją, vandenį apmoka Užsakovas. 

Darbų atlikimas: 
Darbai bus atliekami mokslo paskirties pastate, kuriame bus nenutrūkstamai vykdoma veikla visų Darbų atlikimo metu. 
Pastato inžinerinės sistemos yra veikiančios. Darbai atliekami dalyje pastato, todėl vykdant Darbus reikia užtikrinti, kad nepertraukiamai veiktų pastato inžinerinės sistemos, laikomasi visų Darbų saugos reikalavimų. Jei reikia, dalis sistemos turi būti perkeltos arba prijungtos prie naujai įrengiamų pastato sistemų, jeigu tai trukdo saugiai atlikti Darbus. 
Turės būti sutvarkytos patalpos ir atstatytos pažeistos dangos tose pastato dalyse, kuriose yra neatliekami statybos darbai, bet yra būtina pasinaudoti patalpomis norint atlikti statybos ir inžinerinių sistemų įrengimo darbus. 
Turės būti užtikrintas saugus ir laisvas darbuotojų judėjimas tarp funkcionuojančių pastato patalpų (išskyrus atitvertas Darbų zonas).

PRIDEDAMA.
1. 1priedas Projektas
2. 2 priedas Darbų atlikimo grafikas

